గన్నవరం శాసనసభ నియోజకవర్గం (కృష్ణా జిల్లా)

గన్నవరం శాసనసభ నియోజకవర్గం, ఆంధ్రప్రదేశ్ శాసనసభకు ప్రతినిధులను ఎన్నుకునే ఆంధ్రప్రదేశ్‌లోని కృష్ణా జిల్లా (పాక్షికం), ఎన్.టి.ఆర్. జిల్లాలో (పాక్షికం)లో ఒక నియోజకవర్గం. మచిలీపట్నం లోక్‌సభ నియోజకవర్గంలోని ఏడు శాసనసభ నియోజకవర్గాలలో ఇది ఒకటి.

యార్లగడ్డ వెంకటరావు 2024 ఆంధ్రప్రదేశ్ శాసనసభ ఎన్నికలలో తెలుగుదేశం పార్టీ నుండి గెలిచి, ప్రస్తుత నియోజకవర్గం శాసనసభ్యునిగా ఉన్నారు. Asఈ నియోజకవర్గం డీలిమిటేషన్ ఆర్డర్స్ (1955) ప్రకారం 1955లో స్థాపించబడింది.

చరిత్ర
గన్నవరం నియోజకవర్గం 1955 లో ఏర్పడింది. గన్నవరం, ఉంగుటూరు మండలాలు పూర్తిగా, కంకిపాడు మండలంలోని రెండు, బాపులపాడు మండలంలోని తొమ్మిది గ్రామాలు, ఉయ్యూరు మండలంలోని రెండు గ్రామాలు కలిపి నియోజకవర్గాన్ని ఏర్పాటు చేశారు.

పునర్విభజన తదుపరి గన్నవరం, ఉంగుటూరు, బాపులపాడు మండలాల పరిధిలోని గ్రామాలు పూర్తిగా, విజయవాడ రూరల్‌ మండలంలోని తొమ్మిది గ్రామాలతో నియోజకవర్గాన్ని పునర్విభజించారు. తూర్పున ఉంగుటూరు మండలం కొయ్యగూరపాడు, పడమరన విజయవాడ రూరల్‌ మండలంలోని పి.నైనవరం, దక్షిణాన రామవరప్పాడు, ఉత్తరాన బొమ్ములూరు గ్రామాలు నియోజకవర్గంలో ఉన్నాయి.

నియోజకవర్గ ప్రజలలో సామాజిక ఆర్థిక పరిస్థితుల జీవనశైలిలో ఇక్కడ నిరుపేదలు, దళిత, వ్యవసాయ కార్మికులు ఎక్కువ. ప్రస్తుతం నిర్మాణంలో ఉన్న ప్రాజెక్టులు, పెద్ద పథకాలు అయిన ఐటీ పార్కు, విమానాశ్రయ అభివృద్ధి, పోలవరం తవ్వకం వంటివి ఈ నియోజకవర్గంలో ఉన్నాయి.

నియోజకవర్గంలోని మండలాలు
 ఉంగుటూరు
 గన్నవరం 
 నందివాడ
 బాపులపాడు
 విజయవాడ గ్రామీణ (పాక్షికం)
నైసర్గికం
 విజయవాడ, రామవరప్పాడు రింగ్‌ నుంచి గన్నవరం నియోజకవర్గం వస్తుంది.

ముఖ్యమైన ప్రదేశాలు
విమానాశ్రయం, ఐటీపార్కు . సూరంపల్లి పారిశ్రామిక వాడ, పశుదాణా కర్మాగారం, డెల్టా షుగర్స్‌, పట్టుగూళ్ల పరిశ్రమ, శ్రీనివాస హేచరీస్‌ వంటివి ఉన్నాయి. పెద అవుటుపల్లిలో జోసెఫ్‌ తంబి పుణ్యక్షేత్రం, చిక్కవరం గ్రామములో బ్రహ్మయ్య లింగం ఆలయం, హనుమాన్ జంక్షన్‌లో అభయాంజనేయస్వామి దేవాలయం ఉన్నాయి.

ప్రముఖులు
ఈ నియోజకవర్గం నుంచి రాష్ట్ర, జాతీయ స్థాయిలో ప్రముఖుల పేర్లు ఉన్నాయి. కవి విశ్వనాథ సత్యనారాయణ, పారిశ్రామిక వేత్త దాసరి జైరమేష్‌, తమిళనాడు మాజీ గవర్నర్‌ పీఎస్‌.రామ్మోహనరావు, పుచ్చలపల్లి సుందరయ్య, కంభంపాటి రామ్మోహనరావు, గద్దె రామ్మోహనరావు, తానా అధ్యక్షుడు టీబీఆర్‌ ప్రసాద్‌, కేవీపీ రామచంద్రరావు వంటి వారు ఎందరో ఉన్నారు.

1983 ఎన్నికలు
1983 రాష్ట్ర శాసనసభ ఎన్నికలలో తెలుగుదేశం పార్టీ అభ్యర్థి ముసునూరు రత్నబోస్ తన సమీప ప్రత్యర్థి కాంగ్రెస్ పార్టీ అభ్యర్థి అయిన కొమ్మినేని శేషగిరిరావుపై 1211 ఓట్ల మెజారిటీతో విజయం సాధించాడు. రత్నబోస్‌కు 23436 ఓట్లు రాగా, శేషగిరిరావుకు 22225 ఓట్లు లభించాయి.ఈనాడు దినపత్రిక, పేజీ 1, తేది 07-01-1983.
2004 ఎన్నికలు
2004లో జరిగిన శాసనసభ ఎన్నికలలో గన్నవరం శాసనసభ నియోజకవర్గం నుండి కాంగ్రెస్ పార్టీకిచెందిన ఎం.వెంకటేశ్వరరావు తన సమీప ప్రత్యర్థి అయిన తెలుగుదేశం పార్టీకి చెందిన డి.వి.బలవర్థన్ రావుపై 2235 ఓట్ల ఆధిక్యతతో విజయం సాధించాడు. వెంకటేశ్వరరావుకు 42444 ఓట్లు లభించగా, బలవర్థన్ రావు 40209 ఓట్లు పొందినాడు.
2009 ఎన్నికలు
2009 ఎన్నికలలో తెలుగుదేశం పార్టీ తరఫున పోటీచేసిన డి.బాలవర్థనరావు తన సమీప ప్రత్యర్థి, కాంగ్రెస్ పార్టీ అభ్యర్థి పి.వెంకటేశ్వరరావుపై 17195 ఓట్ల ఆధిక్యతతో విజయం సాధించాడు.ఈనాడు దినపత్రిక, తేది 17-05-2009
2014 ఎన్నికలు
2014 ఎన్నికలలో తెలుగుదేశం పార్టీ తరఫున పోటీచేసిన వల్లభనేని వంశీమోహన్ తన సమీప ప్రత్యర్థి, వైకాపా అభ్యర్థి దుట్టా రామచంద్రరావు 9548 ఓట్ల ఆధిక్యతతో విజయం సాధించాడు.

 ఎన్నికైన శాసనసభ్యులు 
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి 
సంవత్సరంసభ్యుడురాజకీయ పార్టీ1955పుచ్చలపల్లి సుందరయ్యకమ్యూనిస్ట్ పార్టీ ఆఫ్ ఇండియా19621967వి. సీతా రామయ్యభారత జాతీయ కాంగ్రెస్1968కె. వెంకట రత్నం1972టీఎస్ ఆనంద్ బాబు1978పుచ్చలపల్లి సుందరయ్యకమ్యూనిస్ట్ పార్టీ ఆఫ్ ఇండియా1983ఎం. రత్న బోస్తెలుగుదేశం పార్టీ1985ఎం. బాలకృష్ణారావు1989ఎం. రత్న బోస్భారత జాతీయ కాంగ్రెస్1994గద్దె రామమోహన్ రావుస్వతంత్ర1999డివి బాలవర్ధనరావుతెలుగుదేశం పార్టీ2004ఎం. వెంకటేశ్వరరావుస్వతంత్ర2009డివి బాలవర్ధనరావుతెలుగుదేశం పార్టీ2014వల్లభనేని వంశీ మోహన్20192024యార్లగడ్డ వెంకటరావు

 ఎన్నికల సరళి 

ఇవి కూడా చూడండి

 ఆంధ్రప్రదేశ్ శాసనసభ సభ్యుల జాబితాలు

మూలాలు

వర్గం:ఆంధ్రప్రదేశ్ శాసనసభ నియోజకవర్గాలు